
	Par  atkārtotu atzinumu bērnu nometnei


Veselības inspekcijas Sabiedrības veselības uzraudzības un kontroles departamenta Vidzemes kontroles nodaļa (turpmāk – Inspekcija) ir saņēmusi un izskatījusi Jūsu 2018. gada    1. augusta iesniegumu par atkārtota atzinuma nepieciešamību bērnu dienas nometnes darbības uzsākšanai Cēsu 2.pamatskolā, Gaujas ielā 45, Cēsīs, Cēsu novadā. 

2018. gada 22. maijā IK „AV7” ir izsniegts Inspekcijas atzinums Nr.2.3.8-14/13442,13443,13445/1143 par objekta gatavību darbības uzsākšanai (turpināšanai) Cēsu 2. pamatskolā, Gaujas ielā 45, Cēsīs, Cēsu novadā. Bērnu nometnes darbības vietas apsekojums un higiēniskais novērtējums veikts 2018. gada 16. maijā. 

Pamatojoties uz augstāk minēto, Inspekcija informē, ka 2018. gada 22. maijā IK „AV7”  (reģ. Nr.44102033206) izsniegtais atzinums Nr.2.3.8-14/13442,13443,13445/1143 par objekta gatavību darbības uzsākšanai (turpināšanai) Cēsu 2.pamatskolā, Gaujas ielā 45, Cēsīs, Cēsu novadā ir derīgs līdz 2019. gada 21. maijam. 

Vienlaikus Inspekcija atgādina, ja vasarā - peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr.692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: www.vi.gov.lv (vides-veseliba/peldudens/peldudens-monitorings).

